Zadeva: URA ŠPORTA NA DALJAVO V 5.b RAZREDU

Datum: 16. 3. 2020

Ura po urniku: 3.

Zaporedna številka učne ure: 70

Tema: Odbojka, atletika; vzdržljivostni tek. Urjenje.

Učitelj športa: Boštjan Srovin

Spoštovani!

Realizacija pri pouku športa je pomembna z vidika ohranjanja telesnega, v tej situaciji pa še posebej duševnega zdravja učencev. Z realizacijo bodo učenci izboljšali raven svoje vzdržljivosti, mišične moči in koordinacije. Z vadbo se tudi pripravljamo na ocenjevanja; ples, odbojka, vzdržljivostni tek. Pripravljamo se tudi na aprilske meritve za športno vzgojni karton (SLOFIT). Vadba bo načrtovana tako, da jo bodo učenci lahko realizirali zunaj ali notri. Slednje bolj velja za primer deževnega vremena. Za dodatne informacije sem na voljo prek eAsistenta oziroma prek službenega e-naslova. Lepo prosim za povratne informacije glede realizacije.

|  |
| --- |
| UVODNI DEL: 10 minut hoje in teka. Učenec najprej opravi 3 minute teka v pogovornem tempu. Nato 3 minute hodi. Sledi zopet 4 minute teka. |
| RAZTEZNE IN KREPILNE GIMNASTIČNE VAJE:   * soročno kroženje z rokami; 10-krat naprej in 10-krat nazaj * zamahi s pokrčenimi in iztegnjenimi rokami nazaj (10-krat) * kroženje z boki (10-krat v vsako smer) * zibanje v izpadni korak naprej (10-krat) * zibanje v izpadni korak v stran (10-krat) * zamahi z nogami naprej in gor (10-krat z vsako nogo) * 10 sklec (s koleni na tleh ali ne; kakor pač zmorejo) * 10 vojaških sklec na iztegnjenih rokah * Dvig trupa za trebušne mišice (10-krat) oziroma hrbtne mišice (10 diagonal) lahko naredite tudi pozneje, notri. |
| ODBOJKARSKA TEHNIKA:  ZGORNJI ODBOJ:   * Opravite 10 navpičnih zgornjih odbojev, potem povežite 10-krat po 3 odboje. Do 10 štejte vsak odboj posebej. Nato 10-krat povežite po 3 odboje. Med serijami otresite roke. Pozorni bodite na pravilno tehniko: odbijanje žoge z blazinicami prstov, pravilen položaj prstov (»košara«), napeti prsti, komolci so pred udarcem obrnjeni navzven, rahlo pokrčene noge.   SPODNJI ODBOJ:   * Opravite 10 navpičnih zgornjih odbojev, potem povežite 10-krat po 3 odboje. Do 10 štejte vsak odboj posebej. Nato 10-krat povežite po 3 odboje. Med serijami otresite roke. Pozorni bodite na pravilno tehniko: odbojkarska preža (počep, teža na petah), roki iztegnjeni in se v nobenem trenutku ne smeta pokrčiti. Prav tako ne smeta zamahniti previsoko, ker bomo žogo odbili nazaj. Žogo odbijemo s spodnjim delom podlahti.   SPODNJI SERVIS:   * Opravite 10 spodnjih servisov. Ciljajte trden objekt na višini 2-3 m. Če ste notri, udarec nakažite in žogo ali balon le rahlo udarite. Pravilen položaj: korak naprej, sprednja noga pokrčena, žoga v višini pasu ali malo nižje, žogo odbijemo z diagonalno roko, ki je iztegnjena. Dlan je v zapestju upognjena nazaj; tako napnemo spodnji del podlahti in ga pripravimo na udarec. Žogo odbijemo z delom podlahti tik nad zapestjem.   ZGORNJI SERVIS:   * Opravite 10 zgornjih servisov. Ciljajte trden objekt na višini vsaj 3m. Če ste notri, udarec nakažite in žogo ali balon le rahlo udarite. Žogo z napeto dlanjo udarimo v čim višji točki; žogo si izbijemo iz skoraj iztegnjene roke, ki drži žogo visoko nad glavo. Nogi sta rahlo diagonalno postavljeni in iztegnjeni v kolenu. |
| ZAKLJUČNI DEL: 3-krat po 20 m lahkotnega hopsanja s soročnim kroženjem. Med odmorom hodimo na štart. |

**Samovrednotenje:**

|  |
| --- |
| Kaj sem se danes naučil/a? |
| Sem bil/a uspešen/a glede na kriterije uspešnosti? |
| Je namen učenja dosežen?  Kaj lahko naredim, da svoje znanje še izboljšam? |
| Če ti kaj ni jasno in ne razumeš, mi pošlji sporočilo po eAsistentu. Pri tem naj ti pomagajo starši. Pri vsaki učni uri v eAsistentu imate možnost klikniti na oblaček – komunikacija in poslati vprašanje ali povratno informacijo o učenju. |